Love on the Brain

«Love on the Brain», բարբադոսյան երգչուհի Ռիհաննայի երգը նրա ութերորդ՝ «Anti» (2016) ստուդիական ալբոմից։ Այն գրել են Ռիհաննան, Ջոզեֆ Էնջլը և Ֆրեդ Բոլը, վերջինս նաև պրոդյուսերավորել է այն։ Երգը ուղարկվել է ամերիկյան ռիթմիկ ժամանակակից և քաղաքային ժամանակակից ռադիոկայաններ 2016 թվականի սեպտեմբերի 27-ին որպես նրա ալբոմի չորրորդ և վերջին սինգլ։ «Love on the Brain»-ը դու վոպ և սոուլ ժանրերի երգ է, ոգեշնչված 1950-ական և 1960-ական թվականների երաժշտությունից։
«Love on the Brain»-ը գլխավորել է Polish Singles Chart չարթը, ընգրկվել է ֆրանսիական և նորզելանդական չարթերի թոփ 20-ում, ինչպես նաև ավստրալիական, կանադական և գերմանական չարթերի թոփ 100-ում։ Այն զբաղեցրել է ամերիկյան Billboard Hot 100 չարթի 5-րդ հորիզոնականը, դառնալով թոփ 5-ում ընդգրկված նրա 22-րդ սինգլը։ Ձայնագրող ընկերությունների ամերիկյան ասոցիացիայի կողմից այն երեք անգամ պլատինե է հավաստագրվել։ Ռիհաննան երգը կատարել է իր Anti World Tour շրջագայության ժամանակ, ինչպես նաև 2016 թվականի Billboard Music Awards-ի և MTV երաժշտական տեսահոլովակի մրցանակաբաշխության ժամանակ։ «Love on the Brain»-ի քավեր տարբերակներն կատարել են այնպիսի արտիստներ, ինչպիսիք են Քելլի Քլարկսոնը և Little Mix խումբը։


== Նախապատմություն և թողարկում ==

«Love on the Brain»-ը առաջին երգն է, որը պատվիրվել է Ռիհաննայի «Anti» ալբոմի համար։ Այն գրվել է 2013 թվականի վերջին՝ նորվեգացի երգահան և պրոդյուսեր Ֆրեդ Բոլի և ամերիկացի երգահան Ջոզեֆ Գոլի կողմից և ոգեշնչված է Փրինսից ու Էլ Գրինից։ Բոլը հիշում է՝ «Մենք ցանկանում էինք, որ երգում լիներ ժամանակակից տեքստով հին դպրոցի ոգին։ Այդ պատճառով է, որ Էմի Ուայնհաուսը երբեք չի ոճավորվել ռետրո ժանրում, չնայած նրան, որ նրա երաժշտությունում առկա է սոուլի հին հնչողությունը»։ Բոլը նաև նշել է, որ նրանք այն չեն գրել Ռիհաննայի հետ, սակայն նրա մենեջեր Ջեյ Բրաունը լսել և հավանել է երգը։ Բրաունն այն Ռիհաննային է ուղարկել, վերջինս նույնպես նման կերպ է արձագանքել՝ լրացուցիչ բառեր գրելով։
Ամերիկացի պրոդյուսեր Քուք Հարելը զբաղվել է երգի վոկալային արտադրությամբ։ Բոլը և Էնջլը նաև զբաղվել են ստեղնաշարերով և հարվածայիններով։ «Love on the Brain»-ը ձայնագրվել է Լոս Անջելեսի «Westlake Studios» ստուդիայում։ ։
«Love on the Brain»-ի մասին հայտարարվել է որպես ձայնագրված երգ 2015 թվականին, իսկ դեբյուտը պետք է տեղի ունենար նույն թվականի Brit Awards մրցանակաբաշխության ժամանակ, սկայան Ռիհաննան իբրև հրաժարվում է։ 2016 թվականի օգոստոսի սկզբին Ֆիլադելֆիայի ռադիոհաղորդավար Մայք Ադամը հայտարարել է, որ «Love on the Brain»-ը թողարկվելու է որպես ալբոմի չորրորդ սինգլ, որը 2016 թվականի օգոստոսի 21-ին հաստատել է անձամբ Ռիհաննան։ Սեպտեմբերի 27-ին այն ուղարկվել է ժամանակակից ռիթմիկ և ժամանակակից քաղաքային ռադիոկայաններ, հոկտեմբերի 11-ին՝ ժամանակակից հիթերի ռադիո, իսկ նոյեմբերի 14-ին՝ ժամանակակից ռադիո մեծերի համար։


== Ձևաչափ և երգացանկ ==
CD սինգլLove on the Brain – 3:44
Love on the Brain (Դոն Դիաբլո ռեմիքս) – 3:28Թվային ներբեռնում՝ պարային ռեմիքսներLove on the Brain (Դոն Դիաբլո ռեմիքս) – 3:28
Love on the Brain (Gigamesh ռեմիքս) – 3:43
Love on the Brain (John-Blake ռեմիքս) – 3:31
Love on the Brain (RY X ռեմիքս) – 3:37


== Ձայնագրման մասնակիցներ ==
Տվյալները վերցված են Ռիհաննայի պաշտոնական կայքից։
Վայր

Ձայնագրում՝ «Westlake Studios» ստուդիա, Լոս Անջելես
Միքսինգ՝ «Larrabee Studios» ստուդիա, Universal City
Մասթերինգ՝ «Sterling Sound Studios» ստուդիա, Նյու ՅորքԱնձնակազմ


== Չարթեր ==


== Հավաստագրումներ ==


== Թողարկման պատմություն ==


== Ծանոթագրություններ ==


== Արտաքին հղումներ ==
Երգի տեքստը MetroLyrics կայքում